|  |  |  |
| --- | --- | --- |
| NOTAT Unntatt offentlighet §14/§18,2 | Dato: | 19.05.2021 |
| Arkivkode: |   |
| J.postID: | 21/100616 |
|  | Arkivsaksnr: | 21/7231 |

**Vedrørende:** **Retningslinjer for medarbeidere ifm koronavirus - siste nytt**

|  |  |
| --- | --- |
|    |   |

Dette er en forkortet versjon av Retningslinjer for medarbeidere ifm koronavirus hvor de mest gjeldende punktene til enhver tid er beskrevet. Retningslinjene oppdateres iht endringer fra nasjonale og kommunale føringer.

**1. Hjemmekontor benyttes i størst mulig grad for de som har administrative oppgaver**

Det skal i størst mulig grad benyttes hjemmekontor for de som har mulighet, og har arbeidsoppgaver som kan gjennomføres på hjemmekontor. Dette avtales med nærmeste leder.

Denne føringen gjelder foreløpig til og med 22. august 2021.

**2. Seminarer og sommeravslutninger**

Det vises til *«Føringer for seminar, sommeravslutning vår/sommer 2021
27.05.2021»* på Yammer

**3. Ferie**

 Feriefastsetting drøftes med arbeidstaker, men ved uenighet kan arbeidsgiver ensidig fastsette tid for ferie. For arbeidstakere som har oppgaver ifm corona vil avviklingen av ferie måtte tilpasses behovet i det pågående beredskapsarbeidet.

Arbeidstaker kan kreve at 18 virkedager avvikles i perioden 1. juni – 30. september, og at restferien på 7 dager avvikles samlet innenfor ferieåret. Arbeidsgiver vil som ellers ta hensyn til individuelle ønsker og behov så langt det er mulig. Situasjonen kan medføre uforutsigbarhet mht. hvor stort arbeidskraftbehov som til enhver tid vil foreligge fremover, og disse behovene kan etter omstendighetene måtte gå foran arbeidstakers individuelle ønsker og behov.

 Hva hvis jeg må i karantene når jeg har avtalt å ta ut ferie?

Som hovedregel gjennomføres ferie som planlagt selv om du er i karantene.

For å få erstattet ferie, kreves legeerklæring ved sykdom. Koronakarantene (kode 9000) registreres i LØP når du er tilbake fra ferie hvis du fortsatt er i karantene.

Hva må leder passe på hvis oppsatt ferie må endres?

* Endring av fastsatt ferie kan bare skje dersom det er nødvendig som følge av uforutsette hendelser som skaper vesentlige driftsproblemer, og det ikke lar seg gjøre å finne en stedfortreder.
* Leder må drøfte spørsmålet om endring med den ansatte. Den ansatte har rett til å ha med tillitsvalgt i drøftingen.
* Den ansatte kan kreve erstatning for merutgifter som følge av omlegging av ferien.
* Den ansatte kan kreve å få dokumenterte merutgifter erstattet av arbeidsgiver.
* Merutgifter som arbeidstaker ikke har gitt opplysninger om under drøftingen, kan bare kreves erstattet i den utstrekning de fremstår som nærliggende følger av omleggingen av ferie.

Hva er kommunens retningslinjer hvis medarbeider må kalles tilbake fra ferie?

Arbeidsgiver skal i det lengste tilstrebe at arbeidstakere ikke kalles tilbake fra ferie som de har påbegynt. Dersom det oppstår en helt ekstraordinær situasjon kan det allikevel kunne skje. Da må samme prosedyre som beskrevet over benyttes.

**4. Vaksinering**

Vaksinering av ansatte i Bærum kommune skjer i henhold til føringer fra FHI. Pr. nå følges retningslinjer for fravær, karantene, rekruttering o.l. uavhengig av om medarbeidere er vaksinert eller ikke. Av dette betyr at vaksinerte ikke forfordeles i slike sammenhenger.

**5. Testing**

Det er arbeidstakers ansvar å innrette seg etter gjeldende regler slik at arbeid kan utføres iht avtale. Ved testing, gjelder karantene frem til resultatet av testen foreligger.

Kommunens føring er at medarbeidere som må testes på sin fritid som følge av krav fra arbeidsgiver, får kompensert med 2 timers lønn.

Pt krever arbeidsgiver testing ved to forhold:

• Der medarbeider jobber flere steder

• Der det er et pågående smitteutbrudd

Dersom medarbeideren bruker mer enn 2 timer på testing skal også det kompenseres.

De som jobber full stilling, får overtidsbetalt og de med deltidsstilling får i utgangspunktet ordinær lønn. Dersom medarbeideren allerede har jobbet 8 timer samme dag, eller over 35.5 timer samme uke skal det også her betales overtid.

NB – ved testing som følge av pendling fra andre land, skal dette ikke kompenseres.

**6. Karantene**

Kan jeg selv velge å gå i karantene? Nei. Som medarbeider kan du ikke velge dette selv.

For karanteneregler se: <https://lovdata.no/dokument/SF/forskrift/2020-03-27-470?q=covid-19-forskriften>

Hvordan skal karantene-fravær dokumenteres?

Det er leders ansvar å påse at det daglig rapporteres inn nye tilfeller av koronakarantene, eventuelle endringer i pågående karantener, egenmeldinger og sykt barn som er korona relatert. Om den ansatte ikke har anledning til å registrere dette selv i LØP, skal leder melde dette i Serviceportalen på:

• «Melding om ansatt i karantene, egenmelding og sykt barn»

Det er opprettet tre fraværskoder i LØP:

• Korona karantene (9000)

• Egenmelding korona relatert (1010C)

• Sykt barn egenmelding 2020 (2010C)

Hvordan skal kodene kombineres?

 Er den ansatte i karantene, men ikke syk og ikke kan jobbe hjemmefra, skal følgende fraværskoder registreres

• korona karantene (9000)

• egenmelding korona relatert (1010C)

Er den ansatte i karantene og jobber hjemmefra, skal følgende fraværskode registreres

• korona karantene (9000)

Er den ansatte koronasyk uten sykemelding (dette gjelder også sykdom som følger av koronavaksine), registres to koder:

• korona karantene (9000)

• egenmelding korona relatert (1010C)

Er den ansatte sykmeldt og i karantene skal du kun registrere:

• korona karantene (9000) (digital sykemelding kommer fra NAV)

 Er den ansatte hjemme med barn fordi skolen/barnehage er stengt og/eller barnet er i karantene

 registreres:

• korona karantene (9000)

• sykt barn egenmelding 2020 (2010C)

Er den ansatte hjemme med barn fordi skolen/barnehage er stengt og/eller barnet er sykt og den ansatte er i korona karantene registreres:

• korona karantene (9000)

• Sykt barn egenmelding 2020 (2010C)

Hva hvis det oppdages smitte på mitt tjenestested?

Ved avdekket smittetilfelle vil smittesporingsteamet og kommuneoverlegen i samarbeid med ledelsen, innhente opplysninger rundt et smittetilfelle. Smittesporingsteamet og kommuneoverlegen vil gjøre medisinskfaglige vurderingene i hver enkelt sak om hvem som må i karantene.

Hvem har rett på sykepenger?

Opptjeningstiden (fra du starter i jobb i Bærum kommune) for å benytte egenmelding er 2 måneder. Det innebærer at du må få sykemelding fra lege dersom du må i karantene (også når du venter på et test-resultat) i løpet av de første 2 månedene du jobber i Bærum kommune.

Bærum kommune har besluttet å videreføre muligheten til å benytte inntil 16 dager som egenmelding inntil videre. Maks antall egenmeldinger pr år er fortsatt 24 dager.

**6. Omdisponering til andre arbeidsoppgaver**

Arbeidsgiver kan omdisponere medarbeidere til å utføre andre lignende oppgaver. Dette er innenfor rammen av den ordinære styringsretten til arbeidsgiver.

**7. Hva skjer med lønnen min hvis jeg omdisponeres på tvers av kommunen?**

Du vil beholde din grunnlønn og de faste tilleggene du har i din opprinnelig stilling. I tillegg vil du motta vakttillegg hvis du går inn i en turnus med mer ubekvem arbeidstid. De første 30 dagene i ny turnus vil du få kompensert forskjøvet arbeidstid.